<classify> JESHI la Polisi Wilaya ya Igunga mkoani Tabora limefanikiwa kumkamata na kumfi kisha katika Mahakama ya Hakimu Mkazi Mfawidhi Wilaya ya Igunga, Nyalagi Saimon 30, mkazi wa kitongoji cha Mwanzugi kwa tuhuma ya kumchoma moto mwanawe.Awali Mwendesha Mashitaka wa Polisi, Wilaya ya Igunga, Elimajid Kweyamba aliiambia mahakama mbele ya Hakimu Mkazi wa wilaya hiyo, Lydia Ilunda kuwa mshitakiwa Nyalagi Saimon alitenda kosa hilo Machi 17, mwaka huu.Kweyamba alisema katika tarehe hiyo majira ya saa tatu usiku mtaa wa Fisi, mshitakiwa akiwa mwangalizi na baba wa mtoto huyo ambaye jina lake limehifadhiwa alimfanyia vitendo vya ukatili kwa kutumia upanga alilokuwa ameliweka kwenye moto.Alisema mshitakiwa alikuwa akiutoa upanga kwenye moto kisha kumchoma nao kwenye miguu yote miwili, jambo ambalo ni kosa na ni kinyume na kifungu 169 A kanuni ya adhabu sura ya ya 16.Hata hivyo, baada ya kusomewa mashitaka hayo, Simon alikana kutenda kosa hilo na kesi hiyo imeahirishwa na itatajwa tena Aprili 12, mwaka huu na mshtakiwa alirudishwa mahabusu.Wakati huo huo, mkazi wa kijiji cha Mwabalatulu wilayani Igunga mkoani hapa, Sagwa Shigela 35 amefikishwa katika Mahakama ya Hakimu Mkazi Mfawidhi Wilaya ya Igunga kwa tuhuma ya kumnajisi mtoto wake wa kumzaa wa miaka 13.Mwendesha Mashitaka wa Polisi Wilaya ya Igunga, Elimajid Kweyamba aliiambia Mahakama mbele ya Hakimu wa Wilaya ya Igunga, Lydia Ilunda kuwa mshitakiwa Sagwa Shigela alitenda kosa hilo kati ya Januari 13 na 14 mwaka huu.Kweyamba alisema katika tarehe hizo mshitakiwa Shigela kwa makusudi akiwa baba mzazi wa mtoto huyo wa miaka 13 alimnajisi, tendo ambalo kosa na ni kinyume na kifungu 1581 a2 kanuni ya adhabu sura ya 16 mapitio ya mwaka 2002 inayozuia kutenda makosa kama hayo.Baada ya mshitakiwa kusomewa mashitaka hayo, alikana kosa hilo na mshtakiwa alirudishwa mahabusu na kuwa upelelezi wa kesi hiyo umekamilika na itatajwa tena Aprili 14, mwaka huu.  <topic>: KITAIFA 